
Bērnu aizsardzības centra informācijas sistēmas noteikumi
Izdoti saskaņā ar Valsts informācijas sistēmu likuma 5.panta 1.2 daļu un Bērnu tiesību aizsardzības likuma 5.1 panta ceturto daļu
I. Vispārīgie jautājumi
· 1. Noteikumi nosaka Bērnu aizsardzības centra informācijas sistēmas (turpmāk – informācijas sistēma) pārzini, informācijas sistēmā iekļaujamās informācijas apjomu un tās apstrādes kārtību, kā arī nosacījumus piekļuves nodrošināšanai informācijas sistēmā iekļautajai informācijai.
· 2. Informācijas sistēma ir valsts informācijas sistēma, kuras pārzinis ir Bērnu aizsardzības centrs (turpmāk – centrs). Par informācijas sistēmā esošo datu kvalitāti atbild un izmaiņas minētajos datos pēc datu subjekta pieprasījuma veic centrs, mācību par speciālajām zināšanām bērnu tiesību aizsardzības jomā organizētāji (turpmāk – mācību organizētāji) un bāriņtiesas.
· 3. Centrs nodrošina mācību organizētāja iesniegumā norādītajiem pārstāvjiem piekļuvi informācijas sistēmai, lai nodrošinātu mācību par speciālajām zināšanām bērnu tiesību aizsardzības jomā administrēšanu.
· 4. Informācijas sistēmā personas datus apstrādā, lai sasniegtu šādus mērķus:
· 4.1. par mācību organizētājiem, pasniedzējiem un Bērnu tiesību aizsardzības likumā noteiktajiem subjektiem, kuriem ir nepieciešamas speciālās zināšanas bērnu tiesību aizsardzības jomā, kuri ir pieteikušies mācībām par speciālajām zināšanām bērnu tiesību aizsardzības jomā vai tās apguvuši (turpmāk - speciālisti):
· 4.1.1. mācību par speciālajām zināšanām bērnu tiesību aizsardzības jomā administrēšanai;
· 4.1.2. mācību par speciālajām zināšanām bērnu tiesību aizsardzības jomā (turpmāk – mācības) organizēšanai un īstenošanai;
· 4.1.3. speciālo zināšanu bērnu tiesību aizsardzības jomā apguvi apliecinoša dokumenta (turpmāk – apliecinājuma) izsniegšanai.
· 4.2. par bāriņtiesas lietvedībā esošo lietu materiāliem - bāriņtiesu darbības uzraudzībai, funkcionālajai pārraudzībai, kā arī metodiskās palīdzības sniegšanai.
· 5. Informācijas sistēmā dati par speciālistiem, kuri ir apguvuši speciālās zināšanas normatīvajos aktos noteiktajā kārtībā, ir publiski pieejami, lai nodrošinātu ticamas informācijas pieejamību par Bērnu tiesību aizsardzības likuma 5.1 panta pirmajā daļā tiem noteiktā pienākuma izpildi un tiesībām pildīt amata pienākumus. Tas, kādi informācijas sistēmā ietvertie dati par speciālistiem ir publiski pieejami, noteikts normatīvajos aktos par speciālo zināšanu bērnu tiesību aizsardzības jomā apguvi.
II. Informācijas sistēmā apstrādājamie dati un to apjoms
· 6. 
· Šo noteikumu 4.1. apakšpunktā minētajos nolūkos informācijas sistēmā apstrādā normatīvajos aktos par speciālajām zināšanām bērnu tiesību aizsardzības jomā noteikto apstrādājamo informāciju par mācību organizētājiem, to pārstāvjiem un mācību koordinatoriem, pasniedzējiem un speciālistiem. 
· 7. Šo noteikumu 4.2. apakšpunktā minētajā nolūkā informācijas sistēmā apstrādā informāciju par bāriņtiesas lietvedībā esošas lietas materiāliem:
· 7.1. personas identifikācijas dati (vārds, uzvārds, personas kods vai dzimšanas dati, pilsonība);
· 7.2. personas kontaktinformācija (deklarētā un faktiskā dzīvesvietas adrese, tālruņa numurs, e-pasta adrese, ja personai nav oficiālā elektroniskā adrese);
· 7.3. informācija par bērnu un viņa ģimenes locekļiem (radniecības pakāpe, vecāku vai aizbildņu dati, brāļu un māsu dati);
· 7.4. dati par bērna veselības stāvokli, invaliditāti un/vai īpašām vajadzībām (ja tādi ir lietā);
· 7.5. dokumentu kopijas un izraksti (dzimšanas apliecības, izziņas, lēmumi, atzinumi, ekspertu slēdzieni u.c. dokumenti, kas pievienoti lietai);
· 7.6. informācija par bāriņtiesas lēmumiem, to pamatojumu un izpildi (lēmuma datums, saturs, izpildes statuss);
· 7.7. ziņas par aizgādības, aizbildnības, adopcijas, aprūpes vai citu bērna vai aizgādnībā esošas personas tiesību aizsardzības jautājumu izskatīšanu (lietas veids, būtība, iesaistītās personas);
· 7.8. informācija par lietā iesaistīto institūciju un speciālistu sniegtajiem atzinumiem un rekomendācijām;
· 7.9. ziņas par tiesas nolēmumiem, to izpildi un attiecību ar bāriņtiesas lēmumiem;
· 7.10. dati par lietvedības gaitu (iesniegumu un sūdzību reģistrācija, izskatīšanas datumi, sēžu protokoli, lēmumu izsniegšanas datumi);
· 7.11. informācija par centra sniegto metodisko palīdzību bāriņtiesai un lietā iesaistītajām personām;
· 7.12. citi dati, kas centram nepieciešami bāriņtiesas darbības uzraudzībai, funkcionālajai pārraudzībai un metodiskās palīdzības sniegšanai, ievērojot normatīvajos aktos noteiktās datu apstrādes prasības.
III. Informācijas sistēmā iekļauto datu apstrādes kārtība un nosacījumi piekļuves nodrošināšanai
· 8. Informācijas apmaiņa starp centru un citām personām notiek, ievērojot normatīvos aktus par informācijas atklātību un fizisko personu datu aizsardzību, vienā no šādiem veidiem:
· 8.1.  elektroniski tiešsaistes režīmā atbilstoši savstarpēji noslēgtajiem līgumiem;
· 8.2. atbilstoši informācijas pieprasījuma veidam vai savstarpēji noslēgtajiem līgumiem;
· 8.3. elektroniski, izmantojot valsts pārvaldes  pakalpojumu portālu vai izmantojot saiti centra tīmekļvietnē;
· 8.4. izmantojot valsts informācijas sistēmu savietotāja standartizētu informācijas un tehnoloģiju koplietošanas infrastruktūru;
· 8.5. izmantojot datu izplatīšanas un pārvaldības platformu vai tiešo saskarni ar citām valsts informācijas sistēmām.
· 9. Centra vadītāja norīkotai amatpersonai:
· 9.1. normatīvajos aktos par speciālajām zināšanām bērnu tiesību aizsardzības jomā  funkciju izpildes nodrošināšanai ir tiesības informācijas sistēmā pieprasīt un apstrādāt datus par mācību organizētājiem, to pārstāvjiem un mācību koordinētājiem, pasniedzējiem un speciālistiem;
·  
· 9.2. normatīvajos aktos par bāriņtiesu uzraudzības, funkcionālās pārraudzības un metodiskās palīdzības funkciju izpildes nodrošināšanai ir tiesības informācijas sistēmā pieprasīt un apstrādāt datus par bāriņtiesas lietvedībā esošo lietu materiāliem.
· 10. Centrs nodrošina mācību organizētāja iesniegumā norādītajiem pārstāvjiem un speciālistiem piekļuvi valsts informācijas sistēmai normatīvajos aktos noteiktā kārtībā par speciālajām zināšanām bērnu tiesību aizsardzības jomā.
· 11. Izgūstot datus tiešsaistē datu pārraides režīmā, izmantojot Datu izplatīšanas un pārvaldības platformu, centrs informācijas sistēmā iekļauj šādus datus no:
· 11.1. Fizisko personu reģistra personas identificēšanas nolūkā:
·  
· 11.1.1. mācību organizētāja pārstāvja vārds, uzvārds, iepriekšējais vārds, uzvārds, personas kods, kā arī iepriekšējais personas kods;
· 11.1.2. pasniedzēja vārds, uzvārds, iepriekšējais vārds, uzvārds, personas kods, kā arī iepriekšējais personas kods;
· 11.1.3. speciālista vārds, uzvārds, iepriekšējais vārds, uzvārds, personas kods, kā arī iepriekšējais personas kods, izņemot par šo noteikumu 11.2.3. apakšpunktā minēto informāciju;
· 11.2. Valsts izglītības informācijas sistēmas - kritēriju, kas noteikti normatīvajos aktos par speciālajām zināšanām bērnu tiesību aizsardzības jomā, atbilstības pārbaudes nolūkā:
· 11.2.1. informācija atbilstoši normatīvajiem aktiem par izglītības iestāžu reģistrāciju, kas norādīta Izglītības iestāžu reģistrā, un akreditāciju, ja mācību organizētājs ir izglītības iestāde vai valsts iestāde, kurai normatīvajā aktā ir paredzētas tiesības veikt izglītojošu darbību, ja attiecīgā informācija pieejama Valsts izglītības informācijas sistēmā;
· 11.2.2. pasniedzēja izglītību un pieredzi apliecinoši dokumenti, ja attiecīgā informācija pieejama Valsts izglītības informācijas sistēmā;
· 11.2.3. informācija par speciālās zināšanas bērnu tiesību aizsardzības jomā apguvušajiem pedagogiem:
· 11.2.3.1. vārds, uzvārds, iepriekšējais vārds, uzvārds;
· 11.2.3.2. personas kods, kā arī iepriekšējais personas kods;
· 11.2.3.3. apgūtās mācību programmas nosaukums;
· 11.2.3.4. dokumenta datums un numurs, ar kuru mācību programma apstiprināta vai saskaņota, ja attiecināms;
· 11.2.3.5. dokumenta, kas apliecina zināšanu apgūšanu, izsniegšanas datums, derīguma termiņš, numurs un izdevējs;
· 11.3. bāriņtiesu informācijas sistēmām – bāriņtiesu darbības uzraudzības, funkcionālās pārraudzības un metodiskās palīdzības nodrošināšanas nolūkā- šo noteikumu 7. punktā minētos datus.
· 12. Centrs, mācību organizētāji un speciālisti iekļauj informācijas sistēmā datus normatīvajos aktos par speciālajām zināšanām bērnu tiesību aizsardzības jomā noteiktajā apjomā.
· 13. Centrs, normatīvajos aktos par speciālajām zināšanām bērnu tiesību aizsardzības jomā noteiktajā kārtībā saņemot no mācību organizētāja informāciju par mācību organizētāja pārstāvi un mācību pasniedzējiem, pirms datu ievades informācijas sistēmā par mācību organizētāja pārstāvi un pasniedzējiem, pārbauda šo noteikumu 11.1.1. un 11.1.2. apakšpunktā  minēto informāciju Fizisko personu reģistrā. 
· 14. Šo noteikumu 11.1.3. apakšpunktā minētā informācija tiek nodota uzkrāšanai informācijas sistēmā, normatīvajos aktos noteiktā kārtībā par speciālajām zināšanām bērnu tiesību aizsardzības jomā, speciālistam vai darba devējam, piesakot savus nodarbinātos, pieteikumu mācību uzsākšanai iestādē iesniedzot valsts informācijas sistēmā, autentificējoties ar vienotās pieteikšanās moduli, kas nodrošina integrētu un vienotu lietotāju autentifikāciju. 
· 15. Ziņas no informācijas sistēmas saņem:
· 15.1. valsts un pašvaldību institūcijas – šo institūciju funkciju izpildei nepieciešamos datus normatīvajos aktos noteiktajā apjomā;
· 15.2. mācību organizētāji –mācību organizēšanai normatīvajos aktos par speciālajām zināšanām bērnu tiesību aizsardzības jomā noteiktajā kārtībā;
· 15.3. pasniedzēji - mācību īstenošanai normatīvajos aktos par speciālajām zināšanām bērnu tiesību aizsardzības jomā noteiktajā kārtībā;
· 15.4. speciālisti vai darba devēji, piesakot savus nodarbinātos - pieteikuma mācību uzsākšanai iesniegšanai, novērtējuma sniegšanai par pasniedzēja īstenotās mācību tēmas pasniegšanas kvalitāti un mācību programmas saturu, pārbaudījuma kārtošanai un apliecinājuma par speciālo zināšanu apguvi saņemšanai;
· 15.5. jebkura fiziska vai juridiska persona vai institūcija –, lai pārliecinātos, vai speciālists ir apguvis speciālās zināšanu bērnu tiesību aizsardzības jomā.
· 16. Slēdzot vienošanos par informācijas sistēmas izmantošanu, centrs tajā ietver:
·  
· 16.1. pušu rekvizītus;
· 16.2. nododamo un saņemamo datu veidu un apjomu, datu apmaiņas kārtību un termiņus;
· 16.3. identifikācijas un autentifikācijas kārtību;
· 16.4. datu drošības un personas datu aizsardzības noteikumus;
· 16.5. informācijas sistēmas pieejamības parametrus;
· 16.6. sadarbspējas tehniskos parametrus;
· 16.7. pušu tiesības, pienākumus un atbildību.
· 17. Informācijas sniedzēji un izmantotāji par sistēmā konstatētajām neprecizitātēm rakstiski informē centru, pievienojot dokumentu, kas pamato nepieciešamību precizēt informāciju.
· 18. Centrs saviem darbiniekiem un amatpersonām nodrošina datu ievadi un izgūšanu tiešsaistes režīmā atbilstoši katra iesaistītā darbinieka vai amatpersonas lomai un tiesībām.
· 19. Katru datu apstrādi informācijas sistēmā auditē. Auditācijas pierakstus glabā 24 mēnešus, nodrošinot tiem ierobežotu piekļuvi.
· 20. Informācijas sistēmā uzkrātos personas datus glabā šādā kārtībā:
· 20.1. datus, kas nepieciešami Bērnu tiesību aizsardzības likumā un Bāriņtiesu likumā centram noteiktās funkcijas un uzdevumu izpildei:
· 20.1.1. bāriņtiesu darbības uzraudzībai, funkcionālai pārraudzībai – piecus gadus, pēc tam tos dzēš no informācijas sistēmas;
· 20.1.2. speciālo zināšanu bērnu tiesību aizsardzības jomā organizēšanai, mācību īstenošanai, speciālo zināšanu apguves apliecināšanai, datu par speciālistiem, kuri ir apguvuši speciālās zināšanas normatīvajos aktos noteiktajā kārtībā, publiskas pieejamības nodrošināšanai – normatīvajos aktos par speciālajām zināšanām bērnu tiesību aizsardzības jomā noteiktajā kārtībā, pēc tam tos dzēš no informācijas sistēmas;
· 20.2. datus par ārējiem lietotājiem - līdz dienai, kad saņemts paziņojums par piekļuves tiesību anulēšanu attiecīgajam lietotājam, vai dienai, kad vienošanās par informācijas sistēmas izmantošanu zaudē spēku.
IV. Noslēguma jautājums
· 21. Noteikumi stājas spēkā 2026.gada 1.jūnijā.

